google/wiki40b huggingface dataset:
द राइजिंग नेपाल

द राइजिंग नेपाल नेपाल का एक प्रसिद्ध दैनिक अंग्रेजी समाचार पत्र है। यह समाचार पत्र नेपाल का सबसे पुराना दैनिक अंग्रेजी समाचार पत्र भी है। यह पत्रिका का प्रकाशन गोरखापत्र संस्थान करता है।

प्रारम्भ

नेपाल मै अंग्रेजी भाषा मै शिक्षित व्यक्तियौं के संख्या मै वृद्धि होने के बाद इन लोगौं को समर्पित करके नेपाल का राष्ट्रिय समाचारपत्र संस्थान गोरखापत्र संस्थान ने इस समाचार पत्र का छपाई शुरु किया था।

प्रकाशन स्थल

यह समाचार पत्र नेपाल के राजधानी काठमाडौं के न्यु रोड से प्रकाशित होता है।
येरुशलम का इब्रानी विश्वविद्यालय

येरुशलम का इब्रानी विश्वविद्यालय (इब्रानी: האוניברסיטה העברית בירושלים, अंग्रेज़ी: The Hebrew University of Jerusalem) इज़रायल के दूसरा सबसे पुराना, बड़ा और सबसे महात्वपूर्ण उच्च शिक्षा और अनुसंधान संस्थान है। इसकी स्थापना १८१८ में हुई थी (इजराइल की स्वतन्त्रता से ३० वर्ष पूर्व)। इस विश्वविद्यालय के तीन परिसर येरुसलम में हैं और एक परिसर रेहोवोट में। 
इस विश्वविद्यालय से ५ चिकित्सा महाविद्यालय सम्बद्ध हैं। इसके ७ विभाग हैं और १०० से अधिक अनुसंधान केन्द्र, ३१५ अकादमिक विभाग हैं। हैं। इजराइल के कुल पीएचडी शोधार्थियों के एक तिहाई इसी विश्वविद्यालय में अध्ययनरत हैं।
स्वामी सारदानन्द

रचना

स्वामी सारदानन्द ने रामकृष्ण की प्रामाणिक जीवनी ग्रंथ "श्रीरामकृष्ण लीलाप्रसंग" की रचना की।
पाँच खंडों में रचित यह ग्रंथ रामकृष्ण की जीवनीयोँ में सर्वश्रेष्ठ हैँ। इसके अतिरिक्त वे 'भारत में शक्तिपूजा' और 'गीतातत्व' नामक दो पुस्तक भी लिखे।
समय से पहले दफन

परिचय

समय से पहले दफन (en: Premature burial) को जिंदा दफ़न भी कहा जाता है। इसका मतलब होता है किसी कों मौत से पहले ही दफन कर दिया जाए। पशु या मनुष्य गलती से या जानबूझकर जिंदा दफन हो सकता है। कभी कभी व्यक्ति को ये सोचकर गलती से दफना दिया जाता है कि वो मर चूका है। जानबूझकर दफन अत्याचार, हत्या के रूप में हो सकता है। यह एक स्टंट के एक भाग के रूप में पीड़ित की सहमति के साथ भी हो सकता है।

जैविकी

समय से पहले दफन करने के कारण निम्न में से किसी भी कारण से मौत हो सकती है: दम घुटना, निर्जलीकरण, भुखमरी, या ( ठंडे मौसम में ) हाइपोथर्मिया।

अनजाने में जिंदा दफन

कम से कम एक (लगभग निश्चित रूप से मनगढ़ंत) आकस्मिक दफन की रिपोर्ट चौदहवीं में सामने आई थी। जब किसी को अनजाने में ये सोचकर दफना दिया जाए कि वो मर चूका है।

लाइव दफन रोकने के लिए प्रयास

रॉबर्ट रॉबिन्सन 1791 में मैनचेस्टर में मारे गए। एक जंगम ग्लास फलक उनके ताबूत में डाला गया था। और समाधि एक चौकीदार द्वारा निरीक्षण के प्रयोजनों के लिए एक दरवाजा था, जो यह देख रहा था कि वह कांच में सांस लेता है या नहीं। उसने उस व्यक्ति के रिश्तेदारों को निर्देश भी दिए कि वो लोग आ कर देख सकते हैं कि वह व्यक्ति मर चूका है।
इंडुल्फ

इंडुल्फ एक ब्रिटेन का शासक था जिन्होंने ब्रिटेन पर शासन किया था।
कांस्य युग भारत

सिन्धु घाटी की सभ्यता, कांस्य युग की सभ्यता थी। दक्षिण एशिया में कांस्य युग का अरम्भ लगभग ३००० ईसापूर्व हुआ।
मासानोबू फुकुओका

मासानोबू फुकुओका (जापानी भाषा: 福岡 正信?) (2 फ़रवरी 1913 – 16 अगस्त 2008) जापान के एक किसान तथा दार्शनिक थे जिन्होने विश्व को प्राकृतिक खेती का दर्शन दिया।।
फुकुओका ने जापानी भाषा में अनेकों पुस्तकें, वैज्ञानिक शोधपत्र एवं अन्य साहित्य लिखा। वे १९७० के बाद से ही टेलीविजन पर भी आते रहते थे। वे प्रकृति के सिद्धान्तों के पक्षधर थे।
काफी राग

काफी राग हिंदुस्तानी शास्त्रीय संगीत का एक राग हैं। पंडित विष्णू नारायण भातखंडे के वर्गीकरण में, यह राग काफी थाट में है।

स्वर

इस राग में गंधार (ग) और निषाद (नि) कोमल है तथा बाकी सब स्वर शुद्ध है।

आरोह

सारेग॒ मप धनि॒सां।

अवरोह

सांनि॒धप, मग॒रे, सा।

वादी और संवादी

इस राग का वादी स्वर पंचम (प) और संवादी स्वर षड्ज (सा) है।

पकड

सा, रे रे, ग॒ मम, प।
छोटी रेल लाइन

छोटी रेल लाइन अथवा नैरो गेज रेलवे (अथवा नैरो रेल लाइन) एक रेलवे है जिसका रेल गेज मानक रेलवे गेज से 1,435 मि.मी. (4 फीट 8½ इंच) से भी छोटा होता है। वर्तमान में मौजूदा छोटी रेल लाइनों की गेज 600 मि.मी. (1 फीट 11⅝ इंच) और 3 फीट 6 इंच (1,067 मि.मी.) के मध्य स्थित है।
शिशु देखभाल

छोटे बच्चों की देखभाल को शिशु देखभाल या बाल देखरेख (child care) कहते हैं।
२८१४ ईसा पूर्व

२८१४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८१४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अन्तर्राष्ट्रीय विद्युततकनीकी आयोग

अन्तर्राष्ट्रीय विद्युततकनीकी आयोग या (IEC) एक लाभ निरपेक्ष, गैर-सरकारी अन्तर्राष्ट्रीय मानक संगठन है। यह विद्युतीय, इलैक्ट्रानिकीय और संबंधित प्रौद्योगिकीयों – सामूहिक रूप से जिन्हें "विद्युतप्रौद्योगिकी" या "electrotechnology" कहते हैं, उनके लिये अन्तर्राष्ट्रीय मानक निर्मित एवं प्रकाशित करता है। IEC मानक प्रौद्योगिकियों की एक वृहत संख्या कवर करता है, जैसे कि ऊर्जा उत्पादन, प्रसारण और घरेलु उपकरणों, कार्यालयों, अर्ध-चालकों, फ़ाइबर-आप्टिक्स, बैटरियों, सौर-उर्जा, नैनोतकनीक और्मैरीन ऊर्जा, इत्यादि कई और भी. IEC अनुरूपता अनुपालन (conformity assessment) योजनाएं भी बनाता है, जो यह सुनिश्चित करतीं हैं, कि कोई उपकरण अन्तर्राष्ट्रीय मानकों का अनुपालन करता है या नहीं। IEC अपने मानक IEEE के संग प्रकाशित करता है और सम्बन्धित मानकों का विकास अन्तर्राष्ट्रीय मानक संगठन एवं ITU के साथ संयुक्त रूप से करता है।
लहजा (भाषाविज्ञान)

भाषाविज्ञान में लहजा (अंग्रेज़ी: accent, एक्सेंट) बोलचाल में उच्चारण के उस तरीक़े को कहते हैं जिसका किसी व्यक्ति, स्थान, समुदाय या देश से विशेष सम्बन्ध हो। उदहारण के तौर पर कुछ दक्षिण-पूर्वी हिंदी क्षेत्र के ग्रामीण स्थानों में लोग 'श' की जगह पर 'स' बोलते हैं, जिसकी वजह से वह 'शहर' और 'अशोक' की जगह 'सहर' और 'असोक' बोलतें हैं - इसे उस क्षेत्र का देहाती लहजा कहा जा सकता है। व्यक्तिगत स्तर पर तुतलाने को भी एक बोलने का लहजा कहा जा सकता है।
अवेंजर्स

अवेंजर्स मार्वल कॉमिक्स द्वारा प्रकाशित अमेरिकी कॉमिक पुस्तकों में प्रदर्शित एक काल्पनिक सुपरहीरो टीम है। यह टीम पहली बार अवेंजर्स #१ (कवर-दिनांक सितम्बर १९६३) में दिखाई दी, जो लेखक-संपादक स्टैन ली और कलाकार/सहयोगी जैक किर्बी द्वारा बनाई गई थी। अवेंजर्स ली और किर्बी की पिछली सुपर हीरो टीम, ऑल-विनर्स स्क्वाड का नवीकरण है, जो मार्वल कॉमिक्स की पूर्ववर्ती कॉमिक किताब, टाइमली कॉमिक्स में प्रकाशित हुईं थी।
"अर्थ्स माइटिएस्ट सुपरहीरोज़" (पृथ्वी के सबसे महान नायक) लेबल वाली इस टीम के संस्थापक सदस्य ऐंट-मैन, हल्क, आयरन मैन, थॉर, और वास्प थे। ऐंट-मैन इश्यू #२ द्वारा जायंट मैन बन गया था। इश्यू #४ में बर्फ में फंसे कैप्टन अमेरिका की खोज की गई, और फिर पुनर्जीवित होने के बाद वह इस समूह में शामिल हो गया। "अवेंजर्स अस्सेम्ब्ल!" के युद्धघोष के लिए प्रसिद्ध इस टीम में मनुष्य, म्यूटेंट, अमानुष, एंड्राइड, एलियंस, अलौकिक प्राणी, और यहां तक ​​कि पूर्व खलनायक भी शामिल किये जा चुके हैं।
यह टीम कॉमिक पुस्तकों के बाहर भी कई तरह की माध्यमों में प्रकाशित हुई है, जिसमें कई एनिमेटेड टेलीविज़न श्रृंखलाएं और वीडियो फिल्में शामिल हैं। जोस विडन द्वारा निर्देशित २०१२ की लाइव एक्शन फीचर फिल्म द अवेंजर्स ने बॉक्स ऑफिस पर कई रिकॉर्ड सेट करे थे, जिसमें से एक २०७.४ मिलियन डॉलर की सप्ताहांत कमाई के साथ उत्तरी अमेरिका में सबसे बड़ी शुरुआत था। अवेंजर्स पर आधारित दूसरी फिल्म, अवेंजर्स: एज ऑफ़ अल्ट्रॉन १ मई २०१५ को जारी की गई, और इसके बाद ४ मई २०१८ को अवेंजर्स: इन्फिनिटी वॉर और ३ मई २०१९ में इसी कड़ी की एक अज्ञात फिल्म रिलीज किया जाना निर्धारित है।
अरब समाजवाद

अरब समाजवाद (अरबी: الاشتراكية العربية, अनुवाद। अल-ईश्तिराकी अल-अरबी) पैन-अरबवाद और समाजवाद के समामेलन के आधार पर एक राजनीतिक विचारधारा है। अरब समाजवाद अरब दुनिया में समाजवादी विचारों की व्यापक परंपरा से अलग है, जो अरब समाजवाद को पचास वर्षों तक भविष्यवाणी करता है। अंतरराष्ट्रीय समाजवादी आंदोलन से समाजवादी विचारधारा के अपने संस्करण को अलग करने के लिए "अरब समाजवाद" शब्द बाथिज्म और अरब समाजवादी बाथ पार्टी के मुख्य संस्थापक मिशेल अफलाक ने बनाया था।
भ्रामरी

भ्रामरी एक हिन्दू देवी हैं। वे शक्ति की अवतार मानी जातीं हैं। 
माँ भ्रामरी देवी जगदम्बा भवानी का ही एक स्वरूप है। माँ भ्रामरी देवी का मंदिर हरियाणा के हिसार मे बनभौरी के नाम से विख्यात है। माँ भ्रामरी देवी की एक प्रतिमा सिद्धपीठ माँ शाकम्भरी देवी के भवन मे भी स्थापित है। माँ भ्रामरी देवी की यह प्रतिमा उत्तराभिमुख है।
उर्फ़ी शीराजी

उर्फ़ी शीराजी मुगल बादशाह अकबर के दरबारी कवियों में से एक थे। ईरानी मूल के ये कवि 1585 में भारत आये और 1591 में अपनी मौत तक यहीं रहे।

जीवनी

शीराज़ निवासी उर्फ़ी का नाम मुहम्मद, उपाधि जमालुद्दीन तथा तख़ल्लुस 'उर्फ़ी' था। उसका जन्म 964 हि. (1557 ई.) अथवा 963 हि. (1556 ई.) में हुआ। उसका पिता ज़ैनुद्दीन बलवी शीराज़ में एक उच्च पद पर नियुक्त था। उसने तत्कालीन प्रचलित ज्ञानों के साथ-साथ चित्रकला की भी शिक्षा प्राप्त की और अपने पिता के उच्च पद के अनुरूप अपना तख़ल्लुस उर्फ़ी रखा।
20 वर्ष की अवस्था में ही चेचक के कारण कुरूप हो जाने पर भी उसके पिता के उच्च पद तथा उसकी प्रतिभा ने उसे स्वाभिमानी बना दिया था। परिणामस्वरूप युवावस्था में ही अपने समकालीन प्रसिद्ध ईरानी कवियों से टक्कर लेने के कारण उसे ईरान त्यागकर भारतवर्ष आना पड़ा। उस समय केवल अकबर का ही दरबार विदेशी कलाकारों को आकर्षित नहीं करता था अपितु अकबर के उच्च पदाधिकारी भी कलाकारों को आश्रय देने में ईरान के शाह तहमास्प सफ़वी (शासनकाल 1524 ई.1576 ई.) एवं शाह अब्बास सफ़वी (शासनकाल 1588-1629 ई.) से कम न थे। उन लोगों की सहृदयता ने उसे भारतगमन के लिए प्रेरित किया।
उर्फ़ी शीराजी समुद्र के मार्ग से 1585 ई. अहमदनगर और वहाँ से 10 मार्च 1585 ई. को फतहपुर सीकरी पहुँचा, जहाँ अकबर के दरबार के प्रसिद्ध कवि शेख अबुल फ़ैज़ 'फ़ैजी' के सेवकों में सम्मिलित हो गया और उन्हीं के साथ नवंबर, 1585 ई. में अकबर के शिविर में अटक पहुँचा। कुछ समय उपरांत वह अकबर के एक अन्य अमीर मसीहुद्दीन हकीम अबुल फ़तह का आश्रित हो गया। 1589 ई. में हकीम मृत्यु हो गई और वह अब्दुर्रहीम खानखाना के आश्रितों की शोभा थे, फलत: उर्फ़ी की कला को क्रमश: और अधिक परिमार्जित तथा उन्नत होने का अवसर मिलता रहा। खानखाना उसके प्रति विशेष उदारता प्रदर्शित करता था। बाद में वह अकबर के दरबारी कवियों में सम्मिलित हो गया। शाहजादा सलीम से, जो जहाँगीर के नाम से सिंहासनारूढ़ हुआ, उसे बड़ा प्रेम था। किंतु उर्फ़ी अधिक दिनों जीवित न रहा। शव्वाल, 999 हि. (1 अगस्त 1591) में 35 अथवा 36 वर्ष की अल्पावस्था में आमातिसार के कारण लाहौर में उसकी जीवनलीला का अंत हो गया।
भारतवर्ष में भी उसके स्वाभिमान में कोई कमी न हुई। उसकी कुशाग्र बुद्धि, वाक्‌पटुता एवं व्यंगप्रियता ने लोगों को उससे रुष्ट कर दिया था। यद्यपि उसकी असामयिक मृत्यु के कारण उसकी प्रतिभा का पूर्ण विकास न हो सका, तथापि कवि के रूप में उसने अपने जीवनकाल में ही ईरान तथा भारतवर्ष दोनों में लोकप्रियता प्राप्त कर ली थी। उसकी अधिक प्रसिद्धि का कारण उसके कसीदे थे जिनकी जोरदार भाषा, नवीन तथा मौलिक वाक्यांशों की रचना, प्रकरणों की क्रमबद्धता तथा नए अलंकारों एवं नवीन उपमाओं ने उसे एक नई रचनाशैली का आविष्कारक बना दिया। उर्फ़ी की गजलों को अधिक प्रसिद्धि न प्राप्त हो सकी किंतु उसको अपनी गजलों पर ही गर्व था। गजलों में दार्शनिक विचारों तथा उच्च आदर्शो की काव्यमय अभिव्यक्ति उसकी रचना की मुख्य विशेषता है। उसके स्वतंत्र भावप्रकाशन तथा उसकी धार्मिक उदारता ने उसकी गजलों को बड़ा रोचक बना दिया है।
उसकी रचनाएँ सर्वप्रथम 1587-88 ई. संकलित हुईं। इस संकलन में 26 कसीदे, 270 गजलें एवं 320 शेरों के क़ितआत तथा 380 शेरों की रुबाइयाँ थीं। उसने कुछ मसनवियों तथा सूफी मत के आत्मासंबंधी सिद्धांतों की व्याख्या करते हुए 'नफ़सिया' नामक गद्य की एक पुस्तक की भी रचना की थी।
नागरी आन्दोलन

उन्नीसवीं शताब्दी के अन्तिम वर्षों में भारत में उर्दू लिपि के स्थान पर देवनागरी लिपि अपनाने का आन्दोलन चला जिसे नागरी आन्दोलन या हिन्दी-नागरी आन्दोलन के नाम से जाना जाता है।
कोटद्वार

इतिहास

कोटद्वार का पुराना नगर खोह तथा गिवइन शोत नदियों के संगम पर स्थित था। १८९७ रेलवे लाइन बन जाने के बाद नगर धीरे धीरे दाईं ओर बढ़ने लगा, और खोह नदी की पश्चिमी दिशा की ओर विकसित होने लगा। १९०१ में कोटद्वार को नगर का दर्जा दिया गया था, तथा उसी वर्ष हुई प्रथम जनगणना में नगर की जनसंख्या १०२९ थी। १९०९ में कोटद्वार को लैंसडौन से जोड़ने वाली सड़क का निर्माण सम्पन्न हुआ। इसके बाद लैंसडौन तथा दोगड्डा नगरों के परस्पर विकास के कारण कोटद्वार में काफी पलायन हुआ, और १९२१ में कोटद्वार की जनसंख्या मात्र ३९६ रह गयी; जिसके कारण १९२१ में ही नगर को अवर्गीकृत कर ग्राम घोषित कर दिया गया।
१९४०-४१ में कोटद्वार किसी छोटे गाँव के सामान था। द्वितीय विश्व युद्ध के समय नगर क्षेत्र में काफी विकास हुआ, और १९४९ में इसे पुनः 'नोटिफाइड एरिया' घोषित कर दिया गया। १९५१ में कोटद्वार नगर पालिका की स्थापना हुई, और १९५१-५५ में नगरपालिका के प्रमुख इंजीनियर, के.सी. माथुर ने नगर का पहला मास्टर प्लान बनाया। इस मास्टर प्लान के तहत सबसे पहले रेलवे स्टेशन के आस पास के क्षेत्रों को विकसित किया गया, और उसके बाद नगर को धीरे धीरे उत्तर की ओर बद्रीनाथ मार्ग के दोनों तरफ बढ़ाया गया। बड़ी मस्जिद के इर्द-गिर्द भी आवासीय क्षेत्र बसाये गए। १९५५ में पालिका कार्यालय के समीप एक उद्यान स्थापित किया गया। १९५८-५९ में नगर का विद्युतिकरण किया गया।

अर्थव्यवस्था

कोटद्वार पूर्वी गढ़वाल क्षेत्र का प्रमुख परिवहन और थोक व्यापार केंद्र रहा है। आटा मिल, तेल निष्कर्षण, प्रिंटिंग प्रेस, चावल के थैलियों का निर्माण, और प्लास्टिक और रबर के उत्पाद कोटद्वार में प्रमुख उद्योग हैं।
२०११ की जनगणना के अनुसार कोटद्वार नगर की कुल आबादी में से ९,५२८ लोग कार्य गतिविधियों में शामिल हैं। ९३.९% श्रमिकों ने अपने काम को मुख्य कार्य (६ महीने से अधिक कमाई या रोजगार) बताया जबकि ६.१% ६ महीने से भी कम समय के लिए आजीविका प्रदान करने वाली सीमांत गतिविधि में शामिल थे। मुख्य कार्यों में लगे ९,५२८ व्यक्तियों में से २३ किसान (मालिक या सह-स्वामी) थे, और २६ कृषि मजदूर थे।

आवागमन

अगर आप कोटद्वार दिल्ली से आते हैं तो गढवाल एक्सप्रेस और मुसूरी एक्सप्रेस आपके लिए अच्छा विकल्प है। अगर आप रोडवेज से आना चाहेँ तो दिल्ली से सीधी बस सेवा कश्मीरी गेट से हर समय उप्लब्ध है।हरिद्वार से नजीबाबाद के रास्ते या जीएमओयू कि बसोँ से लालढाँग के रास्ते जा सकते है।
जोगिंदर नगर

हवाई जहाज से

जोगिंदर नगर से निकटतम हवाई अड्डा गगगल हवाई अड्डा (काँगड़ा या धर्मशाला) में है।

रेलवे द्वारा

पठानकोट - जोगिंदर नगर नैरोगेज़ रेलमार्ग जोगिन्दरनगर  को पालमपुर , काँगडा , नूरपुर  से जोडता है ।पठानकोट से जोगिंदर नगर नैरोगेज़ रेलमार्ग की कुल लम्बाई १६३ किलोमीटर है।

सड़क मार्ग से

राष्ट्रीय राजमार्ग 22 जोगिंदर नगर से भी गुजरता है.जोगिंदर नगर-सरकाघाट राज्य राजमार्ग इसके माध्यम से भी गुजरता है।
परमाणु परीक्षण

नाभिकीय अस्त्र परीक्षण (अंग्रेज़ी:Nuclear weapons tests) या परमाण परीक्षण उन प्रयोगों को कहते हैं जो डिजाइन एवं निर्मित किये गये नाभिकीय अस्त्रों के प्रभाविकता, उत्पादकता एवं विस्फोटक क्षमता की जाँच करने के लिये किये जाते हैं। परमाणु परीक्षणों से कई जानकारियाँ प्राप्त होतीं हैं ; जैसे - ये नाभिकीय हथियार कैसा काम करते हैं; विभिन्न स्थितियों में ये किस प्रकार का परिणाम देते हैं; भवन एवं अन्य संरचनायें इन हथियारों के प्रयोग के बाद कैसा बर्ताव करतीं हं। सन् १९४५ के बाद बहुत से देशों ने परमाणु परीक्षण किये। इसके अलावा परमाणु परीक्षणों से वैज्ञानिक, तकनीकी एवं सैनिक शक्ति का प्रदर्शन करने की कोशिश भी की जाती है। Pokran situated in rajasthan

प्रकार

परमाणु परीक्षण कई तरह के होते हैं। हवा, जलगत और भूमिगत।

हवाई परीक्षण

हवा में किए जने वाले परीक्षण खुले और निर्जन इलाके में या धरातल से कुछ ऊपर किए जते हैं। आमतौर पर ऐसे परीक्षणों में उपकरण को ऊंची इमारतों, गुब्बारों, द्वीपों में या हवाई जहाज से गिराकर परीक्षण किया जता है। इनके अलावा, कई बार रॉकेटों से दागकर भी कुछ परमाणु परीक्षण किए जा चुके हैं। विस्फोट से उपजे मशरूम क्लाउड में आसपास की चीजें खिंची चली आती हैं और इसकी डिबरियों से रेडियोधर्मिता आसपास के क्षेत्र में फैलती है।

जलगत परीक्षण

इस तरह के परीक्षण किसी जहाज या नौका की मदद से किए जते हैं। इन परीक्षणों को शत्रु की नौसेना के जहाजों और पनडुब्बियों से मुकाबले की दृष्टि से किया जता है। इसके अतिरिक्त, समुद्री युद्ध में काम आने वाले हथियारों जैसे टॉरपीडो या डेप्थ चार्जर्स के शक्ति परीक्षण के लिए भी किया जाता है। सागर तट के पास किए जाने वाले जलगत परीक्षणों से पानी में काफी रेडियोधर्मी तत्व मिल जाते हैं जो आसपास के जहाजों और सागरीय जन-जीवन के लिए बहुत घातक होते हैं।

भूमिगत परीक्षण

ऐसे परीक्षण पृथ्वी की सतह में गड्ढा खोदकर या अन्य तरीके से किए जते हैं। अमेरिका और सोवियत रूस ने शीत युद्ध के दिनों में अक्सर ऐसे ही परीक्षण किए थे। १९६३ में इसके अतिरिक्त अन्य परीक्षणों को लिमिटेड टेस्ट बैन ट्रीटी संधि के तहत निषेध कर दिया गया था। जब ऐसे परीक्षण संपन्न होते हैं तो उसमें प्रयोग किए गए सामान से भूकंप का खतरा हो सकता है। अन्यथा इनसे खतरा कम रहता है।

भारत के परमाणु परीक्षण

भारत ने सन् १८ मई, १९७४ में पोखरण में पहला परमाणु परीक्षण किया। दूसरा परमाणु परीक्षण सन् १९९८ में पोखरन में ही हुआ। उस समय भारत सरकार ने घोषणा की थी कि भारत का परमाणु कार्यक्रम शांतिपूर्ण कार्यो के लिये होगा और यह परीक्षण भारत को ऊर्जा के क्षेत्र में आत्मनिर्भर बनाने के लिये किया गया है। बाद में ११ और १३ मई, १९९८ को पाँच और भूमिगत परमाणु परीक्षण किये और भारत ने स्वयं को परमाणु शक्ति संपन्न देश घोषित कर दिया। इनमें ४५ किलोटन का एक तापीय परमाणु उपकरण शामिल था जिसे प्रायः पर हाइड्रोजन बम के नाम से जाना जाता है। ११ मई को हुए परमाणु परीक्षण में १५ किलोटन का विखंडन उपकरण और ०.२ किलोटन का सहायक उपकरण शामिल था। इसके बाद
अखेनातेन

फारो अखेनातेन (१३५१-१३३४ ईपू) मिस्र के १८वें वंश का था। उसने मिस्र के प्राचीन धर्म पर प्रतिबन्ध लगाया और केवल अतेन नामी सूर्य की चक्रिका की उपासना का आदेश दिया। उसे पाश्चात्य विद्वान विश्व का पहला एकेश्वरवादी मानते हैं। पहले इसका नाम अमेनहोतेप ४ था। पर नया धर्म चलाने के पश्चात इसने यह बदलकर अखेनातेन कर दिया।
नेफरतिति उसकी पहली पत्नी थी। मित्तानी राजकुमारी तदुक्षिपा उसकी दूसरी रानी बनी। एक अवधारणा यह है कि इसका धार्मिक परिवर्तन तदुक्षिपा के आगम की भ्रमित समझ पर आधारित था। सुभाष काक के अनुसार उसके सूर्य स्तोत्र और ऋग्वेद के सूर्य सूक्तों में महत्त्वपूर्ण सादृश्य है। 
अखेनातेन का सूर्य स्तोत्र बाइबल के पूर्वविधान (Old Testament) में १०४वें स्तोत्र के रूप में मिलता है।
उसकी मृत्यु पशचात उसके नये धर्म दबाया गया। कुछ विद्वान समझते हैं कि मूसा ने इसी के विचारों को दुबारा उठाना चाहा।

अखेनातेन के उत्तराधिकारी

उसके राज के अन्त में स्मेन्खरे जो उसका अर्ध-भ्राता अथवा पुत्र था सहसम्राट बना। कुछ और देर में पुत्र तुथंखमुन सम्राट बना।
मार्गशीर्ष शुक्ल तृतीया

मार्गशीर्ष शुक्ल तृतीया भारतीय पंचांग  के अनुसार नौवें माह की तृतीय तिथि है, वर्षान्त में अभी ११७ तिथियाँ अवशिष्ट हैं।
ज़ोलो

इतिहास

अप्रैल 2012 में यह ज़ोलो एक्स900 नामक स्मार्टफोन लाया, यह फोन दुनिया का पहला इंटेल प्रॉसेसर के साथ बना फोन है | उसके बाद ज़ोलो ने विन टैबलेट लांच किया और एएमडी साथ भागीदार के लिए पहले भारतीय निर्माता बन गया | ज़ोलो ने दिसंबर 2013 में भारत में पहला 4 जी-सक्षम स्मार्टफोन LT900 लाँच किया| जुलाई 2015 में, ज़ोलो ने 11.6 इंच Chromebook लाँच किया |
2007 एनबीए फ़ाइनल

2007 एनबीए फ़ाइनल पश्चिमी कांफ़्रेंस विजेता सैन एंटोनियो स्पर्स एवं पूर्वी कांफ्रेंस विजेता क्लीवलैंड कवैलियर्स के बीच हुआ जिसमें सैन एंटोनियो स्पर्स ने शुरु के चारों मैच जीतकर 2007 एन बी ए का खिताब अपने नाम कर लिया।
वेस्टइंडीज क्रिकेट टीम का ऑस्ट्रेलिया दौरा

टेस्ट सीरीज

साल 1930 से अब तक 116 मैचों की 27 सीरीज हुई हैं। उसमें ऑस्ट्रेलिया ने 17 सीरीज जीते हैं। साल 1994 से अब तक ऑस्ट्रेलिया ने कोई सीरीज हारी नहीं।

वनडे सीरीज

साल 1975 से अब तक 135 मैचों की 46 (उसमें विश्व कप, ट्रॉफी, इतर) सीरीज हुई हैं। उसमें ऑस्ट्रेलिया ने 12 सीरीज और 7 आईसीसी टूर्नामेंट जीते हैं। साल 2004 से अब तक ऑस्ट्रेलिया ने कोई सीरीज हारी नहीं।

टी20 सीरीज

साल 2007 से अब तक 11 मैचों की 10 (उसमें विश्व कप) सीरीज हुई हैं। उसमें ऑस्ट्रेलिया ने 1 सीरीज जीती हैं। एक सीरीज ड्रॉ हुई हैं।
उण्यायि वारियर

उण्णायि वारियर (१७वीं शताब्दी का उत्तरार्ध) मलयालम कवि, नाटककार, लेखक एवं विद्वान थे। उन्होने कथकली को अमूल्य योगदान दिया। उनकी 'नलचरितम्' नामक अट्टकथा अत्यन्त प्रसिद्ध है।

परिचय

१८वीं शताब्दी में मध्य केरल के इरिंलाक्कुडा नामक स्थान में पैदा हुए थे। कार्तिक तिरुनाल रामवर्मा महाराजा (१७५८-१७९८) के संरक्षण में तिरुवनंतपुरम् में उन्होंने अनेक वर्ष व्यतीत किए। उण्णायि वारियर कथकलि साहित्य में सबसे महान नाम है यद्यपि उन्होंने केवल एक आट्टक्कथा (कथकलि नाटक) जिसे नलचरितम् कहते हैं, लिखा है। 
नलचरितम् चार भागों में विभाजित है - चार दिन का अभिनय। इस ग्रंथ का मलयालम साहित्य में अद्वितीय स्थान है। नाटकीय भावुकता और काव्यात्मक आकर्षण में इसका कोई प्रतिद्वंद्वी नहीं है। कथानक के निर्माण एवं चरित्रचित्रण दोनों में वारियर ने अपूर्व कलामर्मज्ञता प्रदर्शित की है। साधारण पात्रों का चित्रण भी, सूक्ष्म विवरणों के प्रति अद्भुत सतर्कता दिखलाते हुए, किया गया है। कवि ने भाषा का प्रयोग अत्यंत रूढ़िमुक्त ढंग से किया है। व्यंजनाओं की प्रचुरता और नलचरितम् की संगीतज्ञता ने इसे कथकलि और काव्यप्रेमियों का स्नेहभाजन बना दिया है।
राशन कार्ड

राशन कार्ड या राशन स्टांप एक कार्ड है जो किसी सरकार की ओर से जारी किया जाता है। यह कार्डधारक को भोजन या अन्य सामान प्राप्त करने की सुविधा प्रदान करता है जो युद्ध के दौरान कम मात्रा में उपल्ब्ध किए जा रहे हों या किसी अन्य आपात स्थितियों में जब राशन करने लागू की जाती चुकी हो। इसे युद्ध के अंत के बाद भी दोनों पक्षों की ओर से लागू कर रहे हैं जब मषार्बियन की मझेशतें धीरे-धीरे सामान्य पर पहुंचे हैं। राशन स्टांप किसी भी समय पर आवश्यक खाद्यान्न बनाए रखने के लिए भी ब रोए कार लाया जाता है। इसका कारण यह प्रयास है कि किसी भी व्यक्ति को दूसरे व्यक्ति से अधिक खाद्यान्न जमा करने का आधिकारिक रूप से मौका न मिले।

संयुक्त राज्य

संयुक्त राज्य में द्वितीय विश्व युद्ध के समय राशन प्रणाली प्रचलित थी।
सरकारी धन गरीबी से प्रभावित लोगों को अतिरिक्त पोषण में सहयोग कार्यक्रम (Supplemental Nutrition Assistance Program) के तहत प्रदान की गई। आम बोलचाल में इसे चाल "खाद्य स्टाम्पस" कहा जाता है। इन "खाद्य स्टामपस" और राशन स्टांपों का तुलनात्मक आकनन सीमित है, क्योंकि संयुक्त राज्य में सामान्य बाजारों में इन स्टांपों के बिना भी खाद्य सामग्री खरीदी जा सकती है।

संयुक्त राजशाही

द्वितीय विश्व युद्ध के दौरान संयुक्त राजशाही में राशन करने की प्रणाली का प्रयोग किया गया। यह युद्ध के अंत के बाद भी जारी रहा। इसकी प्रशंसा इस बात के लिए की गई है कि इसकी वजह से सार्वजनिक स्वास्थ्य में सुधार देखा गया। ईंधन का राशन 1950 तक समाप्त नहीं हुआ।

पोलैंड

राशन कार्ड पोलिश जनवादी गणराज्य में दो अवसरों में प्रयुक्त हुआ: अप्रैल 1952 - जनवरी 1953 और अगस्त 1976 - जुलाई 1989 तक।
बहरूपिया

बहुरूपिया भारत, पाकिस्तान, नेपाल और बांग्लादेश का पारम्परिक कला प्रदर्शन है।
२५१८ ईसा पूर्व

२५१८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५१८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पुलिन्दक

पुलिन्दक शुंग राजवंश के राजा थे और उण्डक के पुत्र थे। वो शुंग राजवंश के १० राजाओं में से एक थे।
एवरेस्ट बेस कैंप

दुनिया की सबसे ऊँची चोटी माउंट एवरेस्ट नेपाल और तिब्बत की सीमा भी है। इस प्रकार इसके दो बेस कैंप हैं। एक दक्षिणी बेस कैंप जो कि नेपाल में स्थित है और दूसरा उत्तरी बेस कैंप जो कि तिब्बत में स्थित है। इन बेस कैंपों का प्रयोग पर्वतारोही माउंट एवरेस्ट के पर्वतारोहण के लिये आधार के तौर पर करते हैं। दक्षिणी बेस कैंप तक पहुँचने के लिये काफ़ी लंबे पैदल रास्ते का प्रयोग किया जाता है और भोजन-आपूर्ति आदि वहाँ के स्थानीय निवासी शेरपा उपलब्ध कराते हैं। दूसरी ओर, उत्तरी बेस कैंप तक सड़क बनी हुई है। बेस कैंपों पर पर्वतारोही कई-कई दिनों तक रुकते हैं ताकि वातावरण के अनुकूल हो सकें।

दक्षिणी बेस कैंप, नेपाल

यह ट्रैक दुनिया के सबसे प्रसिद्ध ट्रैकिंग मार्गों में से एक है और प्रतिवर्ष हज़ारों ट्रैकर्स यहाँ आते हैं। सामान्यतः ट्रैकर्स समय बचाने के लिये काठमांडू से लुकला तक वायुमार्ग से आते हैं और लुकला के बाद अपनी ट्रैकिंग आरंभ करते हैं। बहुत थोड़े-से ट्रैकर्स जीरी या फाफलू तक सड़क मार्ग से आकर आगे की यात्रा पैदल करते हैं।
2015 में, 40000 से ज्यादा ट्रैकर्स ने एवरेस्ट बेस कैंप की ट्रैकिंग की। इसी से इस ट्रैक की लोकप्रियता का अंदाज़ा लगाया जा सकता है।
लुकला से ट्रैकर्स दूधकोशी नदी के साथ-साथ ट्रैकिंग करते हुए आगे बढ़ते हैं और नामचे बाज़ार, 3,440 मीटर (11,290 फीट) पहुँचते हैं। इसमें दो दिन लग जाते हैं, लेकिन अच्छी फिटनेस वाले ट्रैकर्स इसे एक दिन में भी तय कर सकते हैं। नामचे बाज़ार इस ट्रैकिंग मार्ग का सबसे बड़ा शहर है। यहाँ ज्यादातर ट्रैकर्स एक या दो दिन रुकते हैं, ताकि ऊँचाई के अनुकूल हो सकें। इसके बाद एक दिन में तेंगबोचे पहुँचते हैं, दूसरे दिन डिंगबोचे, 4,260 मीटर (13,980 फीट) तीसरे दिन लोबुचे या घोरकक्षेप और चौथे दिन बेस कैंप पहुँच जाते हैं।
25 अप्रैल 2015 को नेपाल में जो 7.8 और 7.3 की तीव्रता के भूकंप  आये थे, उनसे बेस कैंप पर 19 लोगों की मृत्यु हुई थी। भूकंप से माउंट पुमो-री से हिमस्खलन हुआ और उसने बेस कैंप को तबाह कर दिया।

उत्तरी बेस कैंप, तिब्बत

उत्तरी बेस कैंप चूँकि तिब्बत (चीन) में स्थित है, इसलिये वहाँ जाने के लिये विशेष परमिट की आवश्यकता होती है। ये परमिट हमेशा ल्हासा या चीन के किसी अन्य हिस्सों में स्थित विभिन्न मान्यताप्राप्त ट्रैवल कंपनियों के माध्यम से ही लिये जा सकते हैं। इसमें गाड़ी, ड्राइवर और गाइड़ लेना आवश्यक होता है, जो वह कंपनी उपलब्ध कराती है। सामान्य पर्यटकों के लिये बेस कैंप पर्वतारोहियों द्वारा प्रयुक्त बेस कैंप से थोड़ा पहले है।
सुरजन सिंह गिल

सुरजन सिंह गिल (Surjan Singh Gill) एयर इंडिया फ्लाइट 182 के बम विस्फोट में एक संदिग्ध था। और यह कथित तौर पर कनाडा की सुरक्षा खुफिया सेवा (सीएसआईएस) तिल होने का आरोप है।
गिल ने खुद को 'खलिस्तान के कांसुलर जनरल' के नाम से खिताब बताया और बमबारी से तीन दिन पहले तक बब्बर खालसा के सदस्य था। यह सुझाव दिया गया है कि सीएसआईएस समूह के बाहर "अपने आदमी" को खींचना चाहती है जैसे ही उन्हें पता चला कि एक गंभीर साजिश चल रही है और इसके बारे में होने वाली है।
हालकि जांच के केंद्रीय आंकड़ा में, गिल को आरोप में नहीं लाया जा सका और यूनाइटेड किंगडम जाने के बाद गायब हो गया था।